Source: https://www.riigiteataja.ee/akt/106012015019?tegevus=telli-tolge
Timestamp: 2020-06-05 07:09:22+00:00
Document Index: 3201456

Matched Legal Cases: ['§ 3', '§ 8650', '§ 3', '§ 8650', '§ 8650', '§ 8650']

Maksimaalselt jaotatava omakapitali summa arvutamise kord – Riigi Teataja
Maksimaalselt jaotatava omakapitali summa arvutamise kord
Maksimaalselt jaotatava omakapitali summa arvutamise kord - sisukord
§ 3 Maksimaalne jaotatav omakapitali summa
RT I, 06.01.2015, 19
Vastu võetud 09.07.2014 nr 13
Määrus kehtestatakse krediidiasutuste seaduse § 8650 lõike 8 alusel.
Käesoleva määrusega kehtestatakse kord krediidiasutuse poolt maksimaalselt jaotatava omakapitali summa arvutamiseks.
Määrus kohaldub kõikidele Eestis tegevusloa saanud krediidiasutustele konsolideerimata ja konsolideeritud alusel.
§ 3. Maksimaalne jaotatav omakapitali summa
(1) Maksimaalselt jaotatava omakapitali summa arvutamiseks korrutab krediidiasutus lõike 3 kohaselt määratud summa lõike 4 kohaselt määratud teguriga.
(2) Juhul kui krediidiasutus on pärast kombineeritud kapitalipuhvri nõude täitmata jätmise ilmnemist ning enne maksimaalse jaotatava omakapitali summa Finantsinspektsioonile esitamist teinud krediidiasutuste seaduse § 8650 lõikes 2 nimetatud väljamakseid, vähendatakse maksimaalset jaotatavat omakapitali summat nende maksete võrra.
(3) Lõikes 1 nimetatud ja lõikes 4 määratud korras leitud teguriga korrutamisele kuuluv omakapitali summa hõlmab käesoleva lõike punktides 1 ja 2 nimetatud summasid, millest on maha arvatud nendega kaasnevad maksud, mis tuleb tasuda juhul, kui omakapitali summasid välja ei maksta ja need jäävad krediidiasutuse käsutusse:
1) vahekasum, mis ei ole arvatud Euroopa parlamendi ja nõukogu määruse (EL) nr 575/2013 (edaspidi pangandusmäärus) artikli 26 lõike 2 kohaselt esimese taseme põhiomavahendite hulka ning mis on teenitud pärast viimast kasumi jaotamise otsust või krediidiasutuste seaduse § 8650 lõikes 2 nimetatud väljamaksete tegemist või otsustamist;
2) aastakasum, mis ei ole arvatud pangandusmääruse artikli 26 lõike 2 kohaselt esimese taseme põhiomavahendite hulka ning mis on teenitud pärast viimast kasumi jaotamise otsust või krediidiasutuste seaduse § 8650 lõikes 2 nimetatud väljamaksete tegemist või otsustamist.
(4) Lõikes 1 nimetatud tegur määratakse järgmiselt:
1) tegur on 0, kui krediidiasutuse säilitatavad esimese taseme põhiomavahendid, mida ei kasutata selleks, et katta pangandusmääruse artikli 92 lõike 1 punkti c kohane omavahendite nõue, mis on kooskõlas pangandusmääruse artikli 92 lõikega 3 arvutatud protsendina koguriskipositsioonist, jäävad kombineeritud puhvri nõude esimesse (st madalaimasse) kvartiili;
2) tegur on 0,2, kui krediidiasutuse säilitatavad esimese taseme põhiomavahendid, mida ei kasutata selleks, et katta pangandusmääruse artikli 92 lõike 1 punkti c kohane omavahendite nõue, mis on kooskõlas pangandusmääruse artikli 92 lõikega 3 arvutatud protsendina koguriskipositsioonist, jäävad kombineeritud puhvri nõude teise kvartiili;
3) tegur on 0,4, kui krediidiasutuse säilitatavad esimese taseme põhiomavahendid, mida ei kasutata selleks, et katta pangandusmääruse artikli 92 lõike 1 punkti c kohane omavahendite nõue, mis on kooskõlas pangandusmääruse artikli 92 lõikega 3 arvutatud protsendina koguriskipositsioonist, jäävad kombineeritud puhvri nõude kolmandasse kvartiili;
4) tegur on 0,6, kui krediidiasutuse säilitatavad esimese taseme põhiomavahendid, mida ei kasutata selleks, et katta pangandusmääruse artikli 92 lõike 1 punkti c kohane omavahendite nõue, mis on kooskõlas pangandusmääruse artikli 92 lõikega 3 arvutatud protsendina koguriskipositsioonist, jäävad kombineeritud puhvri nõude neljandasse (st kõrgeimasse) kvartiili.
(5) Iga kvartiili alam- ja ülempiir arvutatakse järgmiselt:
Qn näitab vastava kvartiili ordinaalarvu.
Asepresident presidendi ülesannetes